LIETUVOS RESPUBLIKOS SPECIALIŲJŲ TYRIMŲ TARNYBOS

DIREKTORIUS

ĮSAKYMAS

DĖL LIETUVOS RESPUBLIKOS SPECIALIŲJŲ TYRIMŲ TARNYBOS DIREKTORIAUS 2011 M. GEGUŽĖS 17 D. ĮSAKYMO NR. 2-172 „DĖL PRANEŠIMŲ PATEIKIMO LIETUVOS RESPUBLIKOS SPECIALIŲJŲ TYRIMŲ TARNYBAI TVARKOS APRAŠO PATVIRTINIMO“ PAKEITIMO

2014 m. gegužės 8 d. Nr. 2-154

Vilnius

1. P a k e i č i u Pranešimų pateikimo Lietuvos Respublikos specialiųjų tyrimų tarnybai tvarkos aprašą, patvirtintą Lietuvos Respublikos specialiųjų tyrimų tarnybos direktoriaus 2011 m. gegužės 17 d. įsakymu Nr. 2-172 „Dėl Pranešimų pateikimo Lietuvos Respublikos specialiųjų tyrimų tarnybai tvarkos aprašo patvirtinimo“, ir papildau 71 punktu:

„71. STT gautame pranešime pateikta informacija apie galimą teisės aktų normų pažeidimą (išskyrus apie nusikalstamos veikos požymių turinčią veiką) kitai kompetentingai ir reikiamus įgaliojimus pranešimuose pateiktą informaciją nagrinėti turinčiai įstaigai, subjektui gali būti perduodama be pranešimą pateikusio asmens duomenų (vardas ir pavardė, gimimo data, gyvenamosios vietos adresas, elektroninio pašto adresas, telefonas, faksas ar kita), kai:

71.1. pranešimą pateikęs asmuo šio aprašo 11 punkte nustatytu būdu nurodė nenorintis, kad jo asmens duomenys būtų perduoti kitai kompetentingai pranešimą nagrinėti įstaigai, subjektui;

71.2. išskirtiniais atvejais nustačius, kad informacija apie galimą teisės aktų normų pažeidimą yra perduotina pagal kompetenciją kitai įstaigai, subjektui, tačiau atsižvelgiant į pranešimo turinį yra pagrindo manyti, kad pranešimą pateikusio asmens duomenų atskleidimas galėtų sukelti grėsmę šio asmens arba jo šeimos narių ar artimųjų giminaičių darbo, tarnybos, verslo ar kitiems teisėtiems interesams.“

2. P a v e d u Lietuvos Respublikos specialiųjų tyrimų tarnybos (toliau – STT) Administravimo valdybos Bendrajam skyriui šį įsakymą paskelbti Teisės aktų registre, o STT Viešųjų ryšių skyriui – STT interneto svetainėje.

Direktorius	Saulius Urbanavičius